Komission päätös N:o 1006/92/EHTY, annettu 9 päivänä huhtikuuta 1992, uudelleensopeuttamisavustuksen laajentamisesta varhaiseläkkeelle siirtyviin työntekijöihin, joilta vapautuu työpaikka EHTY:n perustamissopimuksen piiriin kuulumattomalta toimialalta ja jotka korvataan saman yrityksen työntekijöillä, jotka siihen asti olivat työskennelleet perustamissopimuksen piiriin kuuluvalla toimialalla



Virallinen lehti nro L 106 , 24/04/1992 s. 0008 - 0008

Suomenk. erityispainos Alue 5 Nide 5 s. 0105

Ruotsink. erityispainos Alue 5 Nide 5 s. 0105



KOMISSION PÄÄTÖS N:o 1006/92/EHTY, annettu 9 päivänä huhtikuuta 1992, uudelleensopeuttamisavustuksen laajentamisesta varhaiseläkkeelle siirtyviin työntekijöihin, joilta vapautuu työpaikka EHTY:n perustamissopimuksen piiriin kuulumattomalta toimialalta ja jotka korvataan saman yrityksen työntekijöillä, jotka siihen asti olivat työskennelleet perustamissopimuksen piiriin kuuluvalla toimialalla EUROOPAN YHTEISÖJEN KOMISSIO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 95 artiklan ensimmäisen kohdan, neuvoston puoltavan lausunnon saatuaan ja neuvoa-antavaa komiteaa kuultuaan, katsoo, että Euroopan teräs- ja hiiliteollisuuden rakennemuutokset jatkuvat, ja niistä aiheutuu huomattavasti työpaikkojen menetyksiä, kyseiset rakennemuutokset vaativat sosiaalisten toimenpiteiden säilyttämistä niiden vaikutusten lieventämiseksi työllisyyteen, varhaiseläkkeelle siirtymisen mahdollistama siirtoihin turvautuminen on tehokas toimenpide, perustamissopimuksen piiriin kuuluvalla toimialalla työskentelevien työntekijöiden mahdollisuudet siirtyä varhaiseläkkeelle on useissa yrityksissä suureksi osaksi käytetty loppuun ja näin ollen nuorempien työntekijöiden, joihin rakennemuutokset vaikuttavat, siirrot toiseen työpaikkaan yrityksessä ovat mahdollisia ainoastaan sikäli kuin työpaikkoja vapautuu, kyseinen saman yrityksen työntekijöihin rajattu laajentaminen perustamissopimuksen piiriin kuulumattomilla toimialoilla työskenteleviin työntekijöihin kuuluu EHTY:n työntekijöiden uudelleensopeuttamisavustusta koskevan politiikan suuntaviivoihin, EHTY:n perustamissopimuksen 56 artiklaa ei voi soveltaa tässä tapauksessa, koska tässä artiklassa tarkoitetut maksut on osoitettu yksinomaan EHTY:n perustamissopimuksen piiriin kuuluvien toimialojen työntekijöille, ja uudelleensopeuttamisavusta koituvan edun laajentaminen perustamissopimuksen piiriin kuulumattomien toimialojen työntekijöihin EHTY:n aloilla työskentelevien työntekijöiden uudelleentyöllistämisen mahdollistamiseksi on omiaan edistämään työllisyyden jatkuvuutta, ja näin ollen tämä laajentaminen on tarpeen hyväksyä yhden EHTY:n perustamissopimuksen 2 artiklassa määritellyn yhteisön tavoitteen toteuttamiseksi, ON TEHNYT TÄMÄN PÄÄTÖKSEN: Ainoa artikla EHTY:n avustusta voivat saada perustamissopimuksen piiriin kuulumattomilla toimialoilla työskentelevät teräs- tai hiiliyritysten työntekijät, jotka ovat siirtyneet varhaiseläkkeelle, jotta heidän tilalleen tulisi saman yrityksen perustamissopimuksen piiriin kuuluvilla toimialoilla ennen työskennelleitä työntekijöitä, joiden työpaikkaan toiminnan lakkauttamista, vähentämistä tai vaihtumista koskevat lopulliset toimenpiteet suoraan vaikuttavat. Tämä avustus myönnetään samoin edellytyksin kuin EHTY:n perustamissopimuksen 56 artiklan perusteella annettu avustus. Laajentamista noudatetaan 1 päivästä tammikuuta 1991. Tämä päätös on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä huhtikuuta 1992. Komission puolesta Vasso PAPANDREOU Komission jäsen